b'\n_START_ARTICLE_\nK\xc3\xa4sipallon naisten maailmanmestaruuskilpailut 2013\n_START_PARAGRAPH_\nVuoden 2013 naisten k\xc3\xa4sipallon maailmanmestaruuskilpailut j\xc3\xa4rjestettiin Serbiassa 6.\xe2\x80\x9322. joulukuuta. Kisakaupunkeina toimivat Belgrad, Zrenjanin, Ni\xc5\xa1 ja Novi Sad. Kisoihin osallistui 24 maata. Mestaruuden voitti Brasilia, josta n\xc3\xa4in tuli ensimm\xc3\xa4inen amerikkalainen k\xc3\xa4sipallon maailmanmestari molemmat sukupuolet mukaan lukien. Hopeaa saavutti Serbia ja pronssille sijoittui Tanska. Loppuottelussa oli paikalla 19\xc2\xa0467 katsojaa.'